లిస్సి

లిస్సీ భారతీయ నటి, ఆమె ప్రధానంగా మలయాళ చిత్రాలలో నటిస్తుంది. ఆమె 1982లో ఇదిరి నేరం ఒతిరి కార్యం సినిమాతో సినీ రంగ ప్రవేశం చేసింది. ఆమె ఓదారుతమ్మవా ఆలారియమ్ (1984), ముత్తారంకున్ను పి.ఓ. (1985), బోయింగ్ బోయింగ్ (1985), తలవట్టం (1986), విక్రమ్ (1986), చిత్రం (1988) మొదలైన సినిమాల ద్వారా ఆమె ప్రసిద్ధిచెందింది.

ఆమె నటించిన తెలుగు చిత్రాలు సాక్షి (1989), మగాడు (1990), దోషి నిర్దోషి, 20వ శతాబ్దం, మామశ్రీ, ఆత్మ బంధం (1991), శివశక్తి, స్టువర్టుపురం దొంగలు, చల్ మోహన్ రంగ (2018) మొదలైనవి.

 బాల్యం, విద్యాభ్యాసం 
లిస్సీ కేరళలోని కొచ్చిలోని పుక్కట్టుపడిలోని పజంగనాడ్‌లో నెల్లికత్తిల్ పప్పచన్ (వర్కీ), అలెయమ్మలకు ఏకైక సంతానం. ఆమె చిన్నతనంలోనే తల్లిదండ్రులు విడాకులు తీసుకున్నారు. ఆమె తల్లి వద్ద పెరిగింది. ఆమె సెయింట్ థెరిసా స్కూల్ అండ్ కాలేజ్‌లో చదువుకుంది.Lissy Priyadarshan-ON Record, 2, 3, 4, Kannadi, Asianet News .  Lissy talks about her schooling, her introduction into film industry in aged 15, how she met Priyadarshan, her faith and religion, her current life etc. ఆమె తెలివైన విద్యార్థి పైగా పాఠశాలలో మంచి మార్కులు సాధించింది. అయితే, ఆమె 15 సంవత్సరాల వయస్సులో ప్రీ-యూనివర్శిటీ డిగ్రీ చదువుతున్నప్పుడు తన నటిగా సినీరంగప్రవేశం చేసింది. కెరీర్‌పై దృష్టి పెట్టేందుకు చదువుకు స్వస్తి చెప్పాల్సి వచ్చింది.

 కెరీర్ 
సినిమాల్లోకి ఆమె అరంగేట్రం 80వ దశకం ప్రారంభంలో జరిగింది. తక్కువ కాలంలోనే ఆమె అప్పటి అగ్ర కథానాయికలలో ఒకరిగా మారింది. లిస్సీ దాదాపు ఎనభైలలోని అగ్ర హీరోలందరితో జతకట్టినప్పటికీ, మోహన్‌లాల్, ముఖేష్ మాధవన్ లతో ఆమె తెరపై మ్యాజిక్‌ను సృష్టించగలిగింది. కెరీర్ పీక్ లో ఉన్నప్పుడు కూడా చెల్లెలి పాత్రలు, పక్కింటి అమ్మాయి, హీరోయిన్ ఫ్రెండ్ గా నటించింది. ఆమె అద్భుతమైన, మంత్రముగ్దులను చేసే రూపాలకు ప్రసిద్ధి చెందింది, ఆమె వీక్షకుల హృదయాలను కొల్లగొట్టగలిగింది. మలయాళ చిత్రాలతో పాటు, ఆమె అనేక తమిళ, తెలుగు చిత్రాలలో కూడా నటించింది. చిత్రం, తాళవట్టం, ఓదరుతమ్మవా అలరియం, ముత్తారంకున్ను పి.ఓ వంటి చిత్రాలలో తన పాత్రలకు ఎక్కువగా ఆమె గుర్తుండిపోతుంది. మనం మ్యాగజైన్‌కి ఇచ్చిన ఇంటర్వ్యూలో ఆమె చెప్పినట్లుగా, కమల్ హాసన్ తన హోమ్ ప్రొడక్షన్, విక్రమ్‌ (1986)లో అతని హీరోయిన్‌గా తమిళ చిత్రాలకు ఆమెను పరిచయం చేసాడు.http://manam.online/Special-Interviews/2016-JUN-30/Lissy-Open-talk 

 వ్యక్తిగత జీవితం 
ఆమె ప్రముఖ చలనచిత్ర దర్శకుడు ప్రియదర్శన్‌తో ప్రేమలో పడింది. 1990 డిసెంబరు 13న అతనిని వివాహం చేసుకుంది. వివాహానంతరం, లిస్సీ మతపరమైన కారణాల వల్ల నటనకు స్వస్తి చెప్పి లక్ష్మి అనే పేరును స్వీకరించింది.Interview with Lissy by T. N. Gopakumar, Kannadi, Asianet News వీరికి కుమార్తె కల్యాణీ ప్రియదర్శన్ (b.1993), కుమారుడు సిద్ధార్థ్ ప్రియదర్శన్ (b.1995) ఉన్నారు. వారి కొడుకు పుట్టిన తరువాత, లిస్సీ కాథలిక్కులు నుండి హిందూ మతంలోకి మారింది.

లిస్సీ 2014 డిసెంబరు 1న చెన్నై ఫ్యామిలీ కోర్టులో విడాకుల కోసం దాఖలు చేసింది. 26 సంవత్సరాల వివాహబంధం 2016 సెప్టెంబరు 1న విడాకులతో విడిపోయింది.

 మూలాలు 

వర్గం:కేరళ రాష్ట్ర చలనచిత్ర అవార్డు విజేతలు
వర్గం:భారతీయ సినిమా నటీమణులు
వర్గం:మలయాళ సినిమా నటీమణులు
వర్గం:మలయాళ సినిమా బాల నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:సెయింట్. తెరెసా కళాశాల పూర్వ విద్యార్థులు